**Podbrdo, IZJAVA ZA JAVNOST**

**TRADICIONALNO SREČANJE PLANINCEV NA ČRNI PRSTI 2022**

**Sobota, 17. september 2022 ob 11 uri**

**Tradicionalno srečanje planincev pred domom Zorka Jelinčiča na Črni prsti tretjo soboto v septembru bo prepleteno z druženjem.**

**Srečanje bomo pričeli ob 11.00 uri s sveto mašo za preminule planince, nadaljevali pa s pogostitvijo, ki jo vsako leto obogatijo ribe iz ribogojnice Nagode - Brunarice Slap. Ob tej priložnosti se ji zahvaljujemo za dolgoletno podporo.**

**Dom Zorka Jelinčiča na Črni prsti je letos odprt od 01. junija do 17. septembra 2022.**

**Na letošnjem srečanju se bomo spomnili 65. obletnice planinskega društva Podbrdo in se zahvalili vsem članom društva in podpornikom za dolgoletno prostovoljno delo pri vzdrževanju in oskrbi Doma Zorka Jelinčiča na Črni prsti.**

**Program – pričetek ob 11. uri:**

* pozdravni govor Tomaž Štenkler (predsednik društva)

ob 65. obletnici ustanovitve Planinskega društva Podbrdo

* sv. maša za preminule planince
* druženje s pogostitvijo

**Dodatne informacije o dogodku:**

* Promocija • Alenka Zgaga 041 601 248 • [pdpobrdo.obvestila@gmail.com](mailto:pdpobrdo.obvestila@gmail.com)
* V imenu organizatorja • Liljana Gatej •+386 41 872 014 • pdpodbrdo73a@gmail.com

**Baška grapa**

Baška grapa že tik nad dolinskim dnom ponuja številne drobne bisere, ki jih je narava izoblikovala med silovitim zajedanjem v ozke soteske, prepadne grape in vlažne globeli. A veliko bolj privlačen je klic okoliških gora. Ujeta je namreč v varno naročje **Bohinjsko – Tolminskega grebena**, katerega del je tudi vrh Črne prsti (1844 m n.v.).

**Člani PD Podbrdo nosijo Črno prst v svojih srcih – 65 obletnica ustanovitve Planinskega društva**

Leta 1954 je PD Most na Soči nekdanji vojaški objekt preuredilo v planinski dom, a je leta 1958 prenehalo z delovanjem. Planinska zveza Slovenije ga je leta 1959 predala v upravljanje, oskrbo in obnovo komaj dve leti staremu Planinskemu društvu Podbrdo. Na posvetu planinskih društev Primorske v Podbrdu leta 1965 so ga poimenovali *»Planinski dom Zorka Jelinčiča na Črni prsti«*. V malo več kot šestdesetih letih je popolnoma spremenil svojo podobo, saj ga je društvo preuredilo, dogradilo in nadgradilo. Zadnjih 42 let ga oskrbuje s tovorno žičnico. Stene doma bogatita stalni razstavi o življenjski poti Zorka Jelinčiča in ustanovitelja PD Podbrdo Ivana Anderleta- Rejčka. Društvo pa že tudi snuje načrte za nadaljnje aktivnosti posodobitve doma.

**Dostop iz Baške grape:**

1. Varianta: Podbrdo – Trtnik – Kalarsko Brdo – Črna prst
2. Varianta : parkirišče v vasi Kal – Kalarsko Brdo – Črna prst
3. Varianta: Podbrdo – Bača pri Podbrdu – Vrh Bače – Črna prst
4. Varianta: Petrovo Brdo – Vrh Bače – Črna prst

**Do Podbrda se lahko pripeljete tudi z vlakom ali avtovlakom.**

Spremljate nas na:

1. <https://www.facebook.com/dom.zorka.jelincica/>
2. https://www.facebook.com/pdpodbrdo/

|  |  |  |
| --- | --- | --- |
|  |  |  |

**VAREN KORAK!**